
1. ÜLDOSA

Sissejuhatus

Käesolev seletuskiri käsitleb Harju maakonnas, Maardu linnas, --------------kinnistu sissesõidu tee ja parkla projekteerimist. 
Projekt on koostatud L-EST süsteemis ja kõrgused EH2000 süsteemis.
Projekti alusdokumendid

Käesolev projekt on koostatud järgmiste dokumentide alusel:

1. -------------- poolt 06.2023 koostatud TOPO-GEODEETILINE UURING, töö nr. ------
2. --------------------- töö nr -------
3. --------------- poolt 04.2024 koostatud ASENDIPLAAN, töö nr -------
4. Tellija lähteülesanne
Projekti normdokumendid

Projekt on koostatud juhindudes järgmistest standarditest, normdokumentidest ja juhenditest:

· Ehitusseadustik (EhS)(vastu võetud 11.02.2015)

· Liiklusseadus (LS) (vastu võetud 17.06.2010)

· Tee ehitusprojektile esitatavad nõuded (Majandus- ja taristuministri 09.01.2020 määrus nr 2)

· Tee ehitamise kvaliteedi nõuded (Majandus- ja taristuministri 03.08.2015 määrus nr 101)

· Liiklusmärkide ja teemärgiste tähendused ning nõuded fooridele (Majandus- ja kommunikatsiooniministri 22.02.2011 määrus nr 12)

· Tähistatavate teede liigid, juhatus- ja teeninduskohamärkide paigaldamise kord ning sihtpunktidele viitamise süsteem (Majandus- ja taristuministri 09.07.15 määrus nr 89)

· EVS 843:2016 Linnatänavad

· EVS 901-1:2020 Tee-ehitus. Osa 1: Asfaltsegude ja pindamiskihtide täitematerjalid

· EVS 901-2:2016 Tee-ehitus. Osa 2: Bituumensideained

· EVS 901-3:2021 Tee-ehitus. Osa 3: Asfaltsegud

· EVS-EN 1338:2003+AC:2006 Betoonist sillutuskivid. Nõuded ja katsemeetodid

· EVS-EN 1340:2003+AC:2006/AC:2014 Betoonist äärekivid. Nõuded ja katsemeetodid

· EVS 613:2001/A2:2016 Liiklusmärgid ja nende kasutamine

· EVS 614:2022 Teemärgised ja nende kasutamine

· „Asfaldist katendikihtide ehitamise juhis (2021)„

· „Killustikust katendikihtide ehitamise juhend (26.01.2022)"

· „Muldkeha ja dreenkihi projekteerimise, ehitamise ja remondi juhis (2020)“

· „Elastsete teekatendite projekteerimise juhend (2020)“

· „Teetööde tehnilised kirjeldused (2019)“

Tellija

Maardu linn, --------------korteriühistu

--------------, Maardu, Harju maakond 

Projekteerija
2. OLEMASOLEV OLUKORD

Olemasoleva olukorra kirjeldus

Kinnistul asub 5 kordne kortermaja, asfaltplats ning juurdepääsutee ------------ tänavalt. Lisaks läheb juurdepääsu tee edasi ---------- tn - kinnistule. Ülejäänud kinnistul asub haljastus.
Maapind on projekteeritaval alal suhtelistelt tasane ja selle absoluutkõrgused jäävad üldjuhul vahemikku 28.1m-28.7m.
3. PROJEKT LAHENDUSED

Plaanilahendus
Projektiga uuendatakse nii olemasolevat 4.35m laiust juurdepääsu ---------- tänavalt kui ka 4m laiust teed -------------- kinnistule. Kinnistule on projekteeritud asfaltbetoonist kattega kaks parklat (14+13 kohta), millest üks jääb osaliselt ka ---------- tänav -- kinnistule. Lisaks on hoone ette projekteeritud 1,2m laiune kõnnitee, mis ühendab hoonet -------------- tänavaga. Kõnnitee katteks valitud kivisillutis. Kõnnitee kate eraldatud haljasalast kõnnitee äärekiviga 0cm kõrgusega.
Vastavalt tellija soovil -------------- tn -- kinnistule rajatava parkimiskohtade rida läbisõidutee laius valitud 5,5m ning parkimiskohad keeratud ca.80 kraadil. 
Parkimiskohad ise on mõõtmetega 2.7x5.0m ja need on eraldatud haljasalast ja kõnniteest 10cm kõrguse sõidutee äärekiviga. Välja arvatud trepikodade ees, kus äärekivid on alla lastud 2cm kõrgusele. Parkimiskohtade ette paigaldatakse kaablikaitse reservtorud ja ka olemasolev madalpinge kaabel kaitstakse poolitatavate kaablikaitsetorudega. Uue äärekivide taga pool tuleb haljastus taastada piisavas mahus.
Hoone ümber ettenähtud sillutisriba ehitus. Enne ehituse tuleb sillutisriba konstruktsioon täpsustada pädeva isiku poolt.

Liikluskorraldusvahenditena on ettenähtud kasutada sõiduteele kantavat värvist kattemärgistust. Teekattele kantav märgistus peab vastama standarditele EVS 613 ja EVS 614.

Plaanilahendus on näha joonisel nr. TL-4-02.
Katend
Uute rajatavate teede alt tuleb kasvupinnas ja mulla kiht välja kaevata kogu paksuses ja asendada täitepinnasega mille filtratsioonimoodul on vähemalt 0,5 meetrit ööpäevas. Kasvupinnase alla jääva täitepinnase sobilikust peab ehitaja kontrollima ning mitte sobivuse korral selle välja kaevama.
Materjalide nõuded vastavalt järgnevale:

· Sõidutee killustik – GC80/20; C50/10; LA35; F4; FI35; f4
· Kõnnitee killustik – UF5 (UF3); LFN; OC85; GA, GB, GC, GO, GP, GE; C50/30; LA35; F4; FI35
· Sõidu- ja kõnnitee asfaltbetoon – GC80/20; FI25; LA30; F2
Lõige katendikonstruktsioonist on näidatud joonisel nr. TL-7-01 ja katendite konstruktsioonid on järgnevad:
Sõidutee asfaltbetoonist katend

Kiht 1 – Asfaltbetoon AC16 surf






6cm

Kiht 2 – Killustikalus (fr 31,5/63 kiilutud 16/31,5 ja 4/16; E≥170MPa)

25cm

Kiht 3 – Keskliiv (Kt≥0,98, Kf≥2 m/ööp)





25cm

Kõnnitee betoonkividest katend

Kiht 1 – Betoonkivi









 6cm

Kiht 2 – Kuiv liiv-tsement segu 5:1







 3cm

Kiht 3 – Killustik (fr 16/31,5; E=140MPa)






20cm

Kiht 4 – Keskliiv (Kt≥0,98, Kf≥2 m/ööp)






20cm
Vertikaalplaneerimine

Projekteeritud platsilt ja teedelt on sademevesi üldjuhul umbes 3% kalletega juhitud kahe restkaevu kaudu sademevee kanalisatsiooni. -------------- tänava sissesõidu juures ulatuvad kalded kohati ka kuni 7-8%-ni.
Sidekaevu luugi kõrgus tuleb reguleerida vastavalt uutele kõrgustele ja vajadusel luuk välja vahetada.

Olemasolevate teede ja haljasalade täpne vertikaal projekteeritud ala servades tuleb täpsustada ehituse ajal ning kokku viia olemasoleva olukorraga. 

Verikaalplaneerimise lahendus on esitatud joonisel nr. TL-4-02.
Haljastus

Haljastatavatel aladel tuleb paigaldada kasvumuld 15cm paksuselt. Kasvumulla huumuse sisaldus peab olema vähemalt 3%. Kasvumuld peab olema mineraalmuld (ph 6,5...7,0), tihendatav nii, et ei tekiks vajumisi ja vee luhkusid. Ei tohi kasutada külmunud pinnast ja kasvumuld ei tohi sisaldada kive, killustiku jne.

Olemasoleva ja projekteeritud või taastatava haljasala piir tuleb ühtlustada, tasandada niidukõlbulikuks. Muru külvamisel on külvinorm vähemalt 30 gr/m².
Muru külviks tuleb kasutada kodumaise või naaberriikide päritoluga seemneid, millel on head idanemis- ja katvusomadused. Muruseemnesegu peab koosnema vähemalt kolmest kõrreliste liigist, millest üks peab olema punane aruhein (Festuca rubra) osakaaluga vähemalt 55%. Karjamaa raiheina (Lolium perenne) osakaal seemnesegus ei tohi olla üle 15%. Valget ristikut (Trifolium repens) ei tohi olla üle 5%.

Detailsem info kasvualuse ja muru rajamise kohta teetööde tehniline kirjelduse punkt 9.1 ja 9.2. (https://www.transpordiamet.ee/media/2669/download)
4. TÖÖMAHUD

	Art. Nr
	Tööde kirjeldus
	Mõõtühik
	Maht

	20208
	Üksikpuude langetamine koos kändude juurimisega (freesimisega)
	tk
	3

	
	Põõsaste ja suurte kivide eemaldamine
	Tk
	5

	20212
	Teemaa-ala puhastamine
	m2
	1307

	20301
	Liiklusmärgi eemaldamine (koos postidega, vundamentidega jne.)
	tk
	1

	
	Liiklusmärgi ümber tõstmine
	tk
	1

	20313
	Äärekivide lammutamine
	m
	122

	30101
	Kasvupinnase eemaldamine (h=25cm)
	m3
	114

	40101
	Olemasoleva katendi freesimine
	m2
	517

	40501a
	Killustikalus, h=25cm
	m2
	917

	40501b
	Killustikalus, h=20cm
	m2
	107

	40507a
	Liivast aluskiht, h=25cm
	m2
	956

	40507b
	Liivast aluskiht, h=20cm
	m2
	114

	43002
	Tihedast asfaltbetoonist AC16 surf kiht h=6cm
	m2
	888

	45001a
	Betoonäärekivid, 15x30cm
	m
	184

	45001b
	Betoonäärekivid, 8x20cm
	m
	82

	45004
	Tehiskivist sillutuskate, h=6cm
	m2
	95

	70201
	Teemärgistus värviga
	m2
	16

	80115
	Reservtorude kaevik ja paigaldamine koos taastamisega
	m
	59

	80213
	Ol. olevate kaablite kaitsmine (paigaldamine torusse)
	m
	44

	90201
	Muru kasvualuse rajamine ja külv
	m2
	237


https://www.transpordiamet.ee/media/2669/download 
5. TEETÖÖDE TEHNOLOOGIA

Kõik ehitustööd tuleb läbi viia vastavalt:

- Eesti Vabariigis kehtivaile seadustele ja määrustele, valitsuse ja ministeeriumide otsusele;

- kohaliku omavalitsuse otsustele ja määrustele;

- kontrollitavate ametkondade vastavatele määrustele ja juhistele;

- Eesti vabariigis kehtivaile ehitusnormidele ja –standarditele;

- kvaliteetse ehitustöö teostamise üldkehtivaile põhimõtetele ja arusaamadele.

Geodeetilise teenistuse objektil organiseerib töövõtja. Geodeetilisi töid on õigus teha vaid vastavat tegevusluba omavatel isikutel. Geodeetiliste teenuste alla kuuluvad järgmised tööd:

- ehitise mahamärkimine

- kõrguste kontrollimine

- teostusjooniste koostamine (ehitiste asukohad, mõõtmed ja kõrgused).

Ehitustöödel peab ehitaja jälgima ja täitma kõiki nõudeid, mis on esitatud Vabariigi Valitsuse 8. detsembri 1999.a. määruses nr. 377 “Töötervishoiu ja tööohutuse nõuded ehituses”

Ehitaja peab ehitustööde alustamisest teatama Tööinspektsiooni kohalikule asutusele vähemalt 3 päeva enne töödega alustamist. Ehitustööde ajal ei tohi ehitusel viibida kõrvalisi isikuid ja ehitustööd ei tohi ohustada ehituse mõjupiirkonnas viibijaid.

Ehitaja peab tagama, et ehitusfirma ja ehitusega seotud töötajad oleksid kindlustatud. Töötajad peavad olema instrueeritud tööohutusalaselt ja olema varustatud töötamiseks vajalike kaitsevahenditega.

Ehitustööde teostaja peab tagama ehitustööde teostamise, ehitusplatsi kontrolli ja töötervishoiu ning tööohutuse nõuded vastavalt eelmainitud määrusele nr. 377. Ehitustööde teostajal peavad olemas olema määruses nõutud dokumendid.
Äärekivid paigaldatakse betoonist sängituskihile ja toestatakse betooniga viisil, mis ei takista teiste konstruktsioonielementide paigaldamist ja ehitamist. Sängitusbetooni kõrgus peab olema selline, mis võimaldaks ehitada projektijärgse katte nõutud paksuses. 

Kandvale ja ettenähtud kalletega alusele ehitatakse kuivsegatud tsementmördist sängituskiht, millele peale silumist ja tihendamist laotakse sillutiskivid. Sillutuskivide vuugid täidetakse ca ¼ ulatuses seguga ja tihendatakse täiendavalt vibroplaadiga (80-100 kg), mille alla on paigaldatud kummimatt, lõplikult paigale asetunud sillutuskivide vuugid täidetakse veelkord seguga ning peale vuukide täitmist pind puhastatakse (harjatakse).

Detailsemad nõuded äärekivide ja sillutuskivikatte ehitamiseks leiab teetööde tehniline kirjeldus punktis 4.10. (https://www.transpordiamet.ee/media/2669/download)

Mulde alt eemaldatakse kasvupinnas ja viiakse ajutistele laoplatsidele. Kõlbulik kasvupinnas taaskasutatakse haljastustöödel.

Täitepinnast kasutada juhtudel, kui konstruktiivsetest kihtidest ei piisa. Täitepinnas tihendada kihtide kaupa, arvestades kasutatavat pinnasetihendajat. Tihendatavad kihid, kaasa arvatud alumise kihi all olev kobestatud pinnas, ei tohi olla paksemad sellest, mida tihendusmasinad nõuetekohaselt tihendada suudavad. Täitepinnas tihendada vähima tihendustegurini 0,98.

Killustikalus tuleb tihendada vastavalt nõutud tulemuseni mõõdetuna seadmega Inspector või Loadman.
6. JÄÄTMEKAVA

Ehituse Töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt Eesti Vabariigis kehtivaile seadustele ja nõuetele. Tähelepanu tuleb pöörata ehitustöödel tekkivate jäätmete käitlusele. Ohtlikud jäätmed  tuleb koguda muudest jäätmetest eraldi ning üle anda ohtlike jäätmete käitlemise litsentsi omavatele ettevõtetele. Ehitusjäätmete käitlemise eest vastavalt jäätmeseadusele ja projekti ala valdade jäätmekäitlus eeskirjadele vastutab jäätmete valdaja.

Käesolevas projektis käsitlemata juhtudel tuleb juhinduda Jäätmeseadusest.

Pinnase kaevetöödel reostuskolde leidmisel tuleb viivitamatult teavitada Keskkonnaametit. Reostuskolde likvideerimiseni tuleb muu reostuse levikut soodustav tegevus peatada.

Kaevetöödel kaevandatavad pinnased tuleb vedada seadusega lubatud kohtadesse.

Väljakaevatud ehitusjäätmed ja samuti ehituse käigus tekkivad ehitusjäätmed kõrvaldatakse ehitusjäätmete ladustuspaigas vastavalt ladustuskoha kasutuseeskirjadele. 

Ehitusjäätmete käitlemine peab vastama Jäätmeseadusele ja kohaliku omavalitsuse määrusega kehtestatud jäätmehoolduseeskirjale.

Ülejääva pinnase ladustamiskohad kooskõlastatakse kohaliku omavalitsusega.

Mitte taaskasutatavad jäätmed tuleb ladustada kohaliku omavalitsuse poolt määratud vastavate jäätmete prügilasse, kus nende käitlejaks peab olema jäätmekäitluslitsentsi omav ettevõte.

